Missatge: Iep! He de fer un treball a la uni sobre la variació i he triat de fer una comparació diacrònica entre les paraules 'águila' del castellà i 'àliga' del català. Per això necessito un parell de diccionaris etimològics, sabeu on puc trobar a la xarxa un diccionari etimològic per al català i un altre per al castellà?   Gràcies.
Emocions: anticipation

Resposta: En línia dubto que trobis res de bo. No sé on vius, però és possible que si és a l'estat espanyol hi hagi alguna de les següents obres a la teva biblioteca, si a la teva universitat hi ha un departament de lingüística: Diccionari etimològic i complementari de la llengua catalana, de Joan Coromines (1980) Diccionari etimològic, de Jordi Bruguera (1996), editat per EC Diccionari etimològic manual, de Josep Moran (1999) d'Edicions 62 A part del "Diccionari català-valencià-balear : inventari lexicogràfic i etimològic de la llengua catalana" d'Alcover i Moll (per "àliga" suposo que serà el primer volum), tot i que per etimologia és menys potent i fiable que els altres. Pensa, per això, que "àguila" també és una variant que existeix en català. Si no els trobes tu mateixa, mira't com funciona el préstec bibliotecari interuniversitari, és ben possible que en poc temps te'n puguin dur un. Una mica complicat perquè no és una monografia qualsevol sinó una obra de referència... Les condicions dependran de si la teva biblioteca, o el sistema de préstec, ho gestiona de manera més generosa o menys   Alternativament, si tens col·legues a Catalunya, els pots enviar una tarda a alguna biblioteca on ho tinguin i que t'ho escanegin
Emocions: sadness, anticipation